Sočio olimpinio parko trasa
Sočio olimpinio parko trasa (rus. Трасса в Олимпийском парке) – automobilių sporto trasa Rusijoje, Sočyje. 2014 m. šioje trasoje vyko pirmasis Formulės 1 Rusijos Grand Prix. Netoli šios trasos yra 2014 m. žiemos olimpinių žaidynių parkas. Šios trasos pastatymas baigė 30 metų pasiruošimą Rusijos GP – jau nuo 1983 m. buvo oficialiai bandoma surengti „Sovietų sąjungos Grand Prix“. 2014 m. pirmas Rusijos GP lenktynes laimėjo britas Lewis Hamilton su Mercedes ekipa.